
Parlamentul  României

Camera  Deputaţilor
Comisia pentru sănătate şi familie
                Nr. 28/99  / 23 mai 2012                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (Plx 857/2010). Propunerea legislativă a fost respinsă de Senat în şedinţa din 8 decembrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.PLx 857 din 13 decembrie 2010, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr.1164/29.09. 2010, avizul Comisiei pentru administraţie publică, amenajarea teritoriului şi echilibru ecologic nr.26/1891/25.01.2011, precum şi punctul de vedere al Ministerului Sănătăţii nr.CV299 din 21.05.2012.

În raport de obiectul şi conţinutul său, propunerea legislativă  face parte din categoria legilor organice. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                  Nr. 28/ 99 /23 mai 2012        
R A P O R T
asupra propunerii legislative pentru modificarea şi completarea Legii nr.95/2006 privind reforma în domeniul sănătăţii 

(Plx 857/2010)


 1. Cu adresa nr. Plx 857 din 13 decembrie 2010 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.95/2006 privind reforma în domeniul sănătăţii (Plx 857/2010), respinsă de Senat în şedinţa din 8 decembrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.Plx 857 din 13 decembrie 2010, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.1164/29.09. 2010, avizul Comisiei pentru administraţie publică, amenajarea teritoriului şi echilibru ecologic nr.26/1891/25.01.2011, precum şi punctul de vedere al Ministerului Sănătăţii nr.CV299 din 21.05.2012.

 2. În raport de obiectul şi conţinutul său, propunerea legislativă  face parte din categoria legilor organice. 

Propunerea legislativă are ca obiect de reglementare modificarea unor prevederi din Legea nr.95/2006 privind reforma în domeniul sănătăţii, cu modificările şi completările ulterioare, în vederea unei mai eficiente cheltuiri a banului public, care impune ca activitatea medicală din serviciile mobile de urgenţă, reanimare şi descarcerare (SMURD) să fie finanţată în baza contractului – cadru cu casele de asigurări de sănătate, din Fondul naţional unic de asigurări sociale de sănătate sau din alte surse, în condiţiile legii, inclusiv din donaţii şi sponsorizări.
3. Comisia pentru sănătate şi familie a dezbătut propunerea legislativă menţionată în şedinţa din 21 mai 2012. La şedinţa comisiei au participat 12 deputaţi din cei 17 membri ai comisiei.  Raportul Comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative pentru modificarea şi completarea Legii nr.95/2006 privind reforma în domeniul sănătăţii (Plx 824/2010), întrucât această propunere va duce cu siguranţă la creşterea costurilor şi dezorganizarea sistemului de urgent, cu impact negativ, inclusiv asupra structurilor Ministerului Administraţiei şi Internelor, cât şi asupra cetăţeanului.
PREŞEDINTE,

Rodica Nassar
Întocmit,
Livia Spînu – consilier parlamentar

